hy hy hy hy hy hy hy hy hy hy hy hy hy hy hy hy it ja hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Թուլիպ Ջոշին ծնվել է 1979թ. սեպտեմբերի 11-ին, Հնդկաստանի Մումբայ քաղաքում։ Հայրը ազգությամբ հնդիկ է, մայրը՝ Ցեղասպանությունից մազապուրծ փրկվածի ժառանգ, լիբանանահայ Զաբել Հայկյանն է: Ունի երկու քույր՝ Մոնալիսա Բոդի, Սելֆի Ջոշի։ Սովորել է Մումբայի Jamnabai Narsee School մասնավոր դպրոցում, հետո ավարտել է Vivek բարձրակարգ քոլեջը, որտեղ ստացել է սննդամթերքի և քիմիայի գիտական մասնագետի կրթություն։ Զբաղվել է թեթև աթլետիկայով: 2000 թվականին մասնակցել է Հնդկաստանի գեղեցկության մրցույթին, որտեղ նրան նկատել են գովազդային գործակալներ, հրավիրել նկարահանվելու բրենդային գովազդային հոլովակներում (Ponds, Pepsi, BPL, Smirnoff  և այլն)։ Հետագայում նկարահանվել է հայտնի երգիչների տեսահոլովակներում: Նկարահանվել է 19 ֆիլմում և հեռուստասերիալներում:
— Թուլիպ, ինչպե՞ս սկսվեց Ձեր կինոկարիերան:
— Սերիալում աշխատե՞լն է հեշտ, թե՞ գեղարվեստական ֆիլմում:
— Ինձ համար երկուսն էլ նույնն են… Ավելի կարևոր է, որ մարմնավորածս կերպարն ու սցենարը սրտովս լինեն. կապ չունի՝ հեռուստատեսային, թե մեծ էկրանի նախագիծ է, կարևորը ես իմ գործը լավ անեմ:
— Շատերը գալիս են Մումբայ, որպեսզի իրենց փորձեն դերասանական կարիերայում, իսկ Դուք հենց Մումբայում եք ծնվել. տեղացի լինելն ինչ-որ կերպ օգնե՞լ է Ձեզ:
— Ինչպես արդեն ասացի՝ սկզբում չգիտեի, որ կհայտնվեմ կինոաշխարհում, պատահական ստացվեց: Բայց այնպես չէ, որ հեշտ է այստեղ հայտնվելը. պետք է շատ աշխատել և ոչինչ չխնայել: Բարդ ու քրտնաջան, նույնիսկ դաժան աշխատանք է:
— Թուլիպ, իսկ գլխավոր դեր ստանալու համար ի՞նչն է կարևոր. արտաքի՞նը, որը ֆիլմի հաջողության գրավականն է, թե՞ դերասանական խաղը…
— Հաշվի է առնվում ամեն ինչ՝ թե՛ արտաքինը, թե՛ խաղը, նաև՝ ինչպես գիտեք, Հնդկաստանում կարևոր է նաև երգել, պարել կարողանալը: Իսկ ամենակարևորը՝ բախտն է (ծիծաղում է):
— Եթե նորից սկսելու հնարավորություն ունենայիք, ապա. սպո՞րտ, մոդելային կարիերա՞, թե՞…
— Կյանքը վերանայելով՝ որ բնագավառում էլ լինեմ, կուզենամ միշտ օգնել մարդկանց, ինչպես ինձ են օգնել:
— Շնորհիվ Ձեր մայրիկի՝ Դուք և ձեր քույրերը դաստիարակվել եք երկու մշակութային արժեքներով՝ հայկական ու հնդկական: Հնարավո՞ր էր երկու մշակույթ համատեղելը:
— Մայրիկս ուսուցչուհի էր աշխատում, նա 8 լեզվի էր տիրապետում, բայց տանը՝ բացի հինդերեն ու անգլերեն լեզուներից, պարտադիր հայերեն է մեզ սովորեցրել: Ես գտնում եմ, որ մարդիկ Հայաստանում և Հնդկաստանում ջերմ են, շփվող, սրտամոտ: Հայկական ու հնդկական մշակույթը որքան էլ տարբեր են, այնքան էլ շատ նմանություններ ունեն: Ես շատ բախտավոր եմ, որ այս երկու հնագույն մշակույթների կրողն եմ:
— Հայկական ֆիլմեր դիտե՞լ եք:
— Ճիշտն ասած՝ ոչ… և, ընդհանրապես, այստեղ Հայաստանի, հայկականի մասին շա՜տ քիչ է խոսվում:
— Խոսենք անձնական կյանքից…
— Ամուսինս՝ Վինոդ Շանկար Նայիրն է, մենք նաև լավ ընկերներ ենք: Հիանալի անձնավորություն է: Երեխա չունենք: Ինձ համար ամենակարևորը այն է, որ կողքիս ազնիվ ու անկեղծ, ուշադիր ամուսին ունեմ:
— Համացանցում տեղեկություն էր տարածվել, որ Դուք ընդգրկվել եք աշխարհի հանրահայտ հայուհիների հնգյակում: Շնորհավորում ենք, շատ ուրախ ու հպարտ ենք: Ձեր խոսքը հայ հասարակությանը, Հայաստանին:
— Սիրտս Հայաստանին կձգե, ես երբևէ չեմ եղել, շատ կուզենամ աչքերովս տեսնել դարավոր պատմություն ունեցող իմ երկիրը: Ես քիչ կխոսիմ հայերեն, բայց երբեմն փորձում եմ շփվել տեղի հայ համայնքի հետ:
— Թուլիպ, շնորհակալություն հարցազրույցի համար: Ձեզ նորանոր հաջողություններ ենք մաղթում: Եվ, իհարկե, սպասում ենք Հայաստանում:
Հ.Գ. «Շրջապատը» սերտ կապեր հաստատելով Թուլիպ Ջոշիի հետ, պայմանավորվածություն է ձեռք բերել՝ հրավիրել նրան Հայաստան: Դերասանուհու կողմից համաձայնություն արդեն իսկ ունենք:
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: